**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. szeptember 26-i nyilvános ülésére**

**TÁRGY:**

**Balatonberény településkép védelméről szóló 10/2021. (VIII.30.) önkormányzati rendelet módosítása**

**ELŐADÓ:**

Druskoczi Tünde

polgármester

Tisztelt Képviselő-testület!

A Hétvezér utca nyugati szakaszának északi oldalán fekvő 657/20 hrsz-ú ingatlanra vonatkozó Balatonberény településrendezési eszközeinek (a továbbiakban: TRE) módosítása során a SVKH Állami Főépítészi Iroda SO/08/00571-2/2024. iktatószámú szakmai véleményében kérte a Balatonberény településkép védelméről szóló Balatonberény Község Önkormányzata Képviselő-testületének 10/2021. (VIII. 30.) önkormányzati rendelet (a továbbiakban: TKR) és a helyi építési szabályzatról szóló Balatonberény Község Önkormányzata Képviselő-testületének 1/2019. (I. 9.) önkormányzati rendelet (a továbbiakban: HÉSZ) közötti összhang megteremtését a TKR módosításának lefolytatásával.

A jogszabályi előírásnak megfelelően a módosítás anyaga a Lechner Tudásközpont által üzemeltetett Elektronikus Térségi Tervezést Támogató Rendszer (E-TÉR) felületre feltöltésre került, erről a véleményezésben közreműködő államigazgatási szervek értesültek. Az államigazgatási szervek közül véleményt nem küldött a Somogy Vármegyei Kormányhivatal Építésügyi és Örökségvédelmi Főosztály Építésügyi és Örökségvédelmi Osztály, a Magyar Építész Kamara és a Balaton-felvidéki Nemzeti Park Igazgatóság.

A TKR módosítási anyagának partnerségi egyeztetése a partnerségi egyeztetés szabályairól szóló Balatonberény Község Önkormányzata Képviselő-testületének 22/2022. (XII.19.) önkormányzati rendelete szerint megtörtént. A veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023. (IV.27.) Korm. rendelet 2. §-ában foglaltak figyelembevételével a tájékoztatás, véleménynyilvánítás és egyeztetés elektronikus úton is lefolytatható, ezért Balatonberény Község Önkormányzata személyes megjelenést igénylő lakossági fórumot nem hirdetett meg. A lakossági fórumra a partnerektől írásos észrevétel, vélemény nem érkezett.

Az államigazgatási szervek a tervezett módosítás ellen kifogást nem emeltek, elfogadásra javasolják.

Javaslom a rendeletet az előterjesztés szerinti tartalomnak megfelelően módosítani és a kihirdetését követő napon hatályba léptetni.

Balatonberény, 2024. szeptember 25.

Druskóczi Tünde

polgármester

**Rendelet-tervezet**

**Balatonberény Község Önkormányzata Képviselő-testületének .../.... (...) önkormányzati rendelete**

**Balatonberény településkép védelméről szóló 10/2021. (VIII.30.) önkormányzati rendelet módosításáról**

Balatonberény Község Önkormányzatának Képviselő-testülete a településkép védelméről szóló [2016. évi LXXIV. törvény 12. § (2) bekezdés](https://njt.hu/jogszabaly/2016-74-00-00) a) -h) pontjaiban, a településkép védelméről szóló [2016. évi LXXIV. törvény 2. § (2) bekezdés](https://njt.hu/jogszabaly/2016-74-00-00)ben, az [3. § (1) bekezdés](https://njt.hu/jogszabaly/2016-74-00-00)ében, az [5. § (1) bekezdés](https://njt.hu/jogszabaly/2016-74-00-00)ében, az épített környezet alakításáról és védelméről szóló [1997. évi LXXVIII. törvény 57. §](https://njt.hu/jogszabaly/1997-78-00-00) (2)–(3) bekezdésében meghatározott feladatkörében eljárva a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet eljárási szabályai alapján a következőket rendeli el:

**1. §**

Balatonberény településkép védelméről szóló 10/2021. (VIII.30.) önkormányzati rendelet (a továbbiakban: Rendelet) 18. § (7) bekezdés b) pontja helyébe a következő rendelkezés lép:

*(Vegyes területek karakterén)*

„b) a 8 méternél nagyobb szélességű épületek kivételével a tető hajlásszöge 30-45 fok között lehet,”

**2. §**

Ez a rendelet a kihirdetését követő napon lép hatályba.

Druskóczi Tünde Takácsné Simán Zsuzsanna

polgármester jegyző

Kihirdetve: 2024. szeptember…napján.

Takácsné Simán Zsuzsanna

jegyző

**Végső előterjesztői indokolás**

A Hétvezér utca nyugati szakaszának északi oldalán fekvő 657/20 hrsz-ú ingatlanra vonatkozó Balatonberény településrendezési eszközeinek (a továbbiakban: TRE) módosítása során a SVKH Állami Főépítészi Iroda SO/08/00571-2/2024. iktatószámú szakmai véleményében kérte a Balatonberény településkép védelméről szóló Balatonberény Község Önkormányzata Képviselő-testületének 10/2021. (VIII. 30.) önkormányzati rendelet (a továbbiakban: TKR) és a helyi építési szabályzatról szóló Balatonberény Község Önkormányzata Képviselő-testületének 1/2019. (I. 9.) önkormányzati rendelet (a továbbiakban: HÉSZ) közötti összhang megteremtését a TKR módosításának lefolytatásával.

**Tájékoztató az előzetes hatásvizsgálat eredményéről**

**Balatonberény településkép védelméről szóló 10/2021.(VIII.30.) önkormányzati rendelet módosításáról szóló önkormányzati rendelet megalkotásához**

(a jogalkotásról szóló 2010. évi CXXX. törvény 17.§-a alapján)

A tervezett jogszabály várható következményei, különösen:

1. **társadalmi, gazdasági hatása:** A rendelet célja Balatonberény község településképének formálása.
2. **költségvetési hatásai**: a tervezetnek költségvetési hatása nincs.
3. **környezeti, egészségi következményei:** A rendeletalkotás nem keletkeztet környezeti és egészségügyi hatásokat, azonban pozitív kihatással lehet a településkép jövőbeni alakítására.
4. **adminisztratív terheket befolyásoló hatásai**: nincs
5. **Egyéb hatás**: nincs
6. **megalkotásának szükségessége**: A településkép védelméről szóló rendelet és a Helyi Építési Szabályzat közötti összhang megteremtése
7. **A rendelet megalkotásának elmaradása esetén várható következmények**: Törvényességi intézkedés.
8. **alkalmazásához szükséges személyi, szervezeti, tárgyi és pénzügyi feltételek:** rendelkezésre állnak.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabály tervezetek közé.

Balatonberény, 2024. szeptember 25.

Takácsné dr. Simán Zsuzsanna sk.

jegyző